CELEX: 32017R1547
Language: fi
Date: 2017-09-14 00:00:00
Title: Neuvoston asetus (EU) 2017/1547, annettu 14 päivänä syyskuuta 2017, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 muuttamisesta

15.9.2017   
            
            
               FI
            
            
               Euroopan unionin virallinen lehti
            
            
               L 237/37
            
         NEUVOSTON ASETUS (EU) 2017/1547,
   annettu 14 päivänä syyskuuta 2017,
   Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EU) N:o 269/2014 (2) pannaan täytäntöön päätöksessä 2014/145/YUTP säädetyt toimenpiteet.
            
         
               (2)
            
            
               Neuvosto hyväksyi 14 päivänä syyskuuta 2017 täytäntöönpanoasetuksen (EU) 2017/1549 (3), jolla pannaan täytäntöön asetus (EU) N:o 269/2014 ja jolla lisätään nimettyjen henkilöiden ja yhteisöjen luetteloon ”Krimin merisatamat”.
            
         
               (3)
            
            
               Neuvosto hyväksyi 14 päivänä syyskuuta 2017 päätöksen (YUTP) 2017/1561 (4), jolla muutetaan päätöstä 2014/145/YUTP lisäämällä siihen poikkeus, joka koskee maksuja Krimin merisatamille niiden palvelujen osalta, joita tarjotaan Kertšin kalastussataman, Jaltan kauppasataman ja Jevpatorijan kauppasataman satamissa, sekä Gosgidrografiyan ja Krimin merisatamien Port-Terminalin sivuliikkeiden tarjoamien palvelujen osalta.
            
         
               (4)
            
            
               Täytäntöönpanoasetuksen (EU) 2017/1549 ja päätöksen (YUTP) 2017/1561 täytäntöönpanemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat niitä yhdenmukaisesti kaikissa jäsenvaltioissa.
            
         
               (5)
            
            
               Asetus (EU) N:o 269/2014 olisi näin ollen muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 269/2014 seuraavasti:
   
               1)
            
            
               Lisätään artikla seuraavasti:
               ”6 a artikla
               Poiketen siitä, mitä 2 artiklan 2 kohdassa säädetään, jäsenvaltioiden toimivaltaiset viranomaiset voivat antaa luvan maksuille, jotka suoritetaan Krimin merisatamille niiden palvelujen osalta, joita tarjotaan Kertšin kalastussataman, Jaltan kauppasataman ja Jevpatorijan kauppasataman satamissa, sekä Gosgidrografiyan ja Krimin merisatamien Port-Terminalin sivuliikkeiden tarjoamien palvelujen osalta.”
            
         
               2)
            
            
               Korvataan 12 artiklan 1 kohdan a alakohta seuraavasti:
               
                           ”a)
                        
                        
                           2 artiklan mukaisesti jäädytetyistä varoista sekä 4, 5, 6 ja 6 a artiklan nojalla myönnetyistä luvista;”
                        
                     
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä syyskuuta 2017.
      
         
            Neuvoston puolesta
         
         
            Puheenjohtaja
         
         A. ANVELT
      
   
   
      (1)  EUVL L 78, 17.3.2014, s. 16.
   
      (2)  Neuvoston asetus (EU) N:o 269/2014, annettu 17 päivänä maaliskuuta 2014, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä (EUVL L 78, 17.3.2014, s. 6).
   
      (3)  Neuvoston täytäntöönpanoasetus (EU) 2017/1549, annettu 14 päivänä syyskuuta 2017, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta (katso tämän virallisen lehden sivu 44)
   
      (4)  Neuvoston päätös (YUTP) 2017/1561, annettu 14 päivänä syyskuuta 2017, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta (katso tämän virallisen lehden sivu 72).